CELEX: 42020D1251
Language: et
Date: 2020-09-02 00:00:00
Title: Liikmesriikide valitsuste esindajate otsus (EL) 2020/1251, 2. september 2020, millega nimetatakse ametisse kolm Euroopa Kohtu kohtunikku ja üks kohtujurist

7.9.2020   
               
               
                  ET
               
               
                  Euroopa Liidu Teataja
               
               
                  L 292/1
               
            
         LIIKMESRIIKIDE VALITSUSTE ESINDAJATE OTSUS (EL) 2020/1251,
         2. september 2020,
         millega nimetatakse ametisse kolm Euroopa Kohtu kohtunikku ja üks kohtujurist
         EUROOPA LIIDU LIIKMESRIIKIDE VALITSUSTE ESINDAJAD,
         võttes arvesse Euroopa Liidu lepingut, eriti selle artiklit 19,
         võttes arvesse Euroopa Liidu toimimise lepingut, eriti selle artikleid 253 ja 255,
         ning arvestades järgmist:
         
                     (1)
                  
                  
                     Euroopa Kohtu 14 kohtuniku ja kuue kohtujuristi ametiaeg lõppeb 6. oktoobril 2021, sealhulgas Belgia Kuningriigi esitatud kohtuniku ametiaeg. Uus kohtunik tuleks nimetada ametisse ametiajaks, mis algab 7. oktoobril 2021 ja lõppeb 6. oktoobril 2027.
                  
               
                     (2)
                  
                  
                     On esitatud ettepanek nimetada Koen LENAERTS Euroopa Kohtu kohtuniku ametisse tagasi uueks ametiajaks.
                  
               
                     (3)
                  
                  
                     Euroopa Liidu Kohtu põhikirja käsitleva protokolli nr 3 artiklite 5 ja 7 alusel ning seoses Egils LEVITSI tagasiastumisega alates 17. juunist 2019 tuleks tema järelejäänud ametiajaks kuni 6. oktoobrini 2024 ametisse nimetada Euroopa Kohtu kohtunik.
                  
               
                     (4)
                  
                  
                     Sellele kohale on esitatud Ineta ZIEMELE kandidatuur.
                  
               
                     (5)
                  
                  
                     Samade sätete alusel ning seoses Jiří MALENOVSKÝ tagasiastumisega alates 6. oktoobrist 2020 tuleks tema järelejäänud ametiajaks kuni 6. oktoobrini 2024 ametisse nimetada Euroopa Kohtu kohtunik.
                  
               
                     (6)
                  
                  
                     Sellele kohale on esitatud Jan PASSERI kandidatuur.
                  
               
                     (7)
                  
                  
                     Seoses Ühendkuningriigi väljaastumisega liidust tuleks Ühendkuningriigi esitatud kohtujuristi järelejäänud ametiajaks kuni 6. oktoobrini 2021 ametisse nimetada Euroopa Kohtu kohtujurist.
                  
               
                     (8)
                  
                  
                     Sellele kohale on esitatud Athanasios RANTOSE kandidatuur.
                  
               
                     (9)
                  
                  
                     Euroopa Liidu toimimise lepingu artikliga 255 loodud komitee esitas pooldava arvamuse eespool nimetatud kandidaatide sobivuse kohta Euroopa Kohtu kohtuniku ja kohtujuristi ametikohale,
                  
               ON VASTU VÕTNUD KÄESOLEVA OTSUSE:
         
            Artikkel 1
            Koen LENAERTS nimetatakse Euroopa Kohtu kohtunikuks ajavahemikuks 7. oktoobrist 2021 kuni 6. oktoobrini 2027.
         
         
            Artikkel 2
            Ineta ZIEMELE nimetatakse Euroopa Kohtu kohtunikuks ajavahemikuks 7. septembrist 2020 kuni 6. oktoobrini 2024.
         
         
            Artikkel 3
            Jan PASSER nimetatakse Euroopa Kohtu kohtunikuks ajavahemikuks 6. oktoobrist 2020 kuni 6. oktoobrini 2024.
         
         
            Artikkel 4
            Athanasios RANTOS nimetatakse Euroopa Kohtu kohtujuristiks ajavahemikuks 7. septembrist 2020 kuni 6. oktoobrini 2021.
         
         
            Artikkel 5
            Käesolev otsus jõustub selle Euroopa Liidu Teatajas avaldamise päeval.
         
         
            Brüssel, 2. september 2020
            
               
                  eesistuja
               
               M. CLAUSS